দুর্যোগ ব্যবস্থাপনা অধিদফতরের একজন দায়িত্বশীল কর্মকর্তা জানান, কম্বল পরীক্ষা-নিরীক্ষা করে গ্রহণ করতে দুর্যোগ ব্যবস্থাপনা ও ত্রাণ মন্ত্রণালয় থেকে একটি রিসিভিং কমিটি গঠন করে দেয়া হয়েছে। কিন্তু রিসিভিং কমিটির প্রধান উপসচিব আবদুর রহমান মোটা ও নিম্নমানের কম্বল গ্রহণ করেছেন। তাকে মহাপরিচালক (রিয়াজ আহমেদ) ডেকেছিলেন। মহাপরিচালক এ বিষয়ে জিজ্ঞাসাও করেছেন। জবাবে আবদুর রহমান বলেছেন, এ বিষয়ে সব দায়িত্ব তার। এতে প্রমাণিত হয়, তিনি ব্যক্তিস্বার্থে প্রভাবশালী মহলের সঙ্গে যোগসাজশ করে এহেন অনিয়ম, দুর্নীতি করেছেন। তারা আশঙ্কা করছেন, কম্বল কেনার বেশির ভাগ টাকা লুটপাট করা হয়েছে।